Okresná prokuratúra Lučenec 
F. Lehára 12, 984 80 Lučenec 1

Sp. zn. : 2 Pv 535/09/6606	Lučenec, 22.1.2014
EEČ : 2-47-11-2014

U Z N E S E N I E

Trestná vec:	obvinený XXXXX 
Prečin:	prečin neoprávneného obohatenia sčasti dokonaný a sčasti v štádiu pokusu formou spolupáchateľstva  podľa § 20 k § 14 odsek 1 k § 226 odsek 1  Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Lučenec
Podľa § 215 odsek 2 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko:  XXXXX
-	dňa 8. januára 2009 v presne nezistenom čase na ulici XXXXX po predchádzajúcej vzájomnej dohode s doposiaľ nestotožnenou osobou nainštalovali na tam umiestnenom bankomate XXXXX, akciová spoločnosť falošnú lištu, ktorá po správnom zadaní požadovaných údajov zabránila vydaniu finančných prostriedkov oprávnenému klientovi v sume 30 Eur, pričom peniaze boli po ohlásení reklamácie oprávnenému klientovi vyplatené pracovníkom XXXXX, akciová spoločnosť a tým nedošlo k ich odcudzeniu, 
-	dňa 11. januára 2009 v presne nezistenom čase na ulici XXXXX po predchádzajúcej vzájomnej dohode s doposiaľ nestotožnenou osobou nainštalovali na tam umiestnenom bankomate XXXXX, akciová spoločnosť falošnú lištu, ktorá po správnom zadaní požadovaných údajov zabránila vydaniu finančných prostriedkov oprávnenému klientovi v sume 150 Eur, pričom peniaze boli po ohlásení reklamácie oprávnenému klientovi vyplatené pracovníkom XXXXX, akciová spoločnosť a tým nedošlo k ich odcudzeniu, 
-	dňa 11. januára 2009 v presne nezistenom čase na ulici XXXXX po predchádzajúcej vzájomnej dohode s doposiaľ nestotožnenou osobou nainštalovali na tam umiestnenom bankomate XXXXX, akciová spoločnosť falošnú lištu, ktorá po správnom zadaní požadovaných údajov zabránila vydaniu finančných prostriedkov oprávnenému klientovi a po jeho odchode od bankomatu falošnú lištu odinštalovali a peniaze v sume 20 Eur odcudzili, čím pre XXXXX, XXXXX spôsobili škodu vo výške 20 Eur, 
-	dňa 11. januára 2009 v presne nezistenom čase na ulici XXXXX po predchádzajúcej vzájomnej dohode s doposiaľ nestotožnenou osobou nainštalovali na tam umiestnenom bankomate XXXXX, akciová spoločnosť falošnú lištu, ktorá po správnom zadaní požadovaných údajov zabránila vydaniu finančných prostriedkov oprávnenému klientovi a po jeho odchode od bankomatu falošnú lištu odinštalovali a peniaze v sume 150 Eur odcudzili, čím pre XXXXX spôsobili škodu vo výške 150 Eur, 
-	dňa 13. januára 2009 v presne nezistenom čase na ulici XXXXX po predchádzajúcej vzájomnej dohode s doposiaľ nestotožnenou osobou nainštalovali na tam umiestnenom bankomate XXXXX, akciová spoločnosť falošnú lištu, ktorá po správnom zadaní požadovaných údajov zabránila vydaniu finančných prostriedkov oprávnenému klientovi v sume 40 Eur, pričom peniaze boli po ohlásení reklamácie oprávnenému klientovi vyplatené pracovníkom XXXXX, akciová spoločnosť a tým nedošlo k ich odcudzeniu, 
-	dňa 24. januára 2009 v presne nezistenom čase na ulici XXXXX po predchádzajúcej vzájomnej dohode s doposiaľ nestotožnenou osobou nainštalovali na tam umiestnenom bankomate XXXXX, akciová spoločnosť falošnú lištu, ktorá po správnom zadaní požadovaných údajov zabránila vydaniu finančných prostriedkov oprávnenému klientovi, pričom prostredníctvom tohto bankomatu k žiadnemu výberu nedošlo,  
-	dňa 6. marca 2009 v presne nezistenom čase na ulici XXXXX po predchádzajúcej vzájomnej dohode s doposiaľ nestotožnenou osobou nainštalovali na tam umiestnenom bankomate XXXXX, akciová spoločnosť falošnú lištu, ktorá po správnom zadaní požadovaných údajov zabránila vydaniu finančných prostriedkov oprávnenému klientovi a po jeho odchode od bankomatu obvinený falošnú lištu odinštaloval a peniaze v sume 10 Eur odcudzil, čím pre XXXXX spôsobili škodu vo výške 10 Eur, 

nakoľko o skutku odovzdanom na trestné stíhanie do cudziny už bolo právoplatne rozhodnuté cudzozemským súdom a to rozsudkom Okresného súdu Pásztó, Maďarsko sp. zn. B.109/2012/6.szám z 03.06.2013, ktorým bol XXXXX odsúdený za vyššie uvedený prečin na peňažný trest v trvaní 80 dní, pričom súd dennú sumu trestu určil na 2 500,- forintov, v prípade nezaplatenia súdom určeného peňažného trestu vo výške 200 000,- forintov, sa tento trest premení na nepodmienečný trest odňatia slobody, pričom nezaplatená denná suma vo výške 2 500,- forintov sa počíta za 1 deň nepodmienečného trestu odňatia slobody, ďalej súd zaviazal obžalovaného XXXXX aj k náhrade škody XXXXX vo výške 170,- € a to do 30 dní od právoplatnosti rozsudku, súd rozhodol aj o trovách trestného konania, rozsudok nadobudol právoplatnosť dňa 03.06.2013 a toto rozhodnutie možno považovať za dostačujúce. 

Odôvodnenie:
Uznesením povereného príslušníka Okresného riaditeľstva  Policajného zboru Slovenskej republiky, Úradu justičnej a kriminálnej polície, oddelenia skráteného vyšetrovania v Lučenci číslo ORP-1779/1-OSV-LC-2009 zo dňa 24. augusta 2009 bolo podľa § 199 odsek 1 Trestného poriadku začaté trestné stíhanie a súčasne podľa § 206 odsek 1 Trestného poriadku  vznesené obvinenie XXXXX za prečin neoprávneného obohatenia sčasti dokonaný a sčasti v štádiu pokusu formou spolupáchateľstva podľa § 20 k § 14 odsek 1 k § 226 odsek 1 Trestného zákona na skutkovom základe uvedenom vo výrokovej časti tohto uznesenia. 

	Keďže obvinený XXXXX ešte pred skončením skráteného vyšetrovania vycestoval zo Slovenskej republiky naspäť do miesta jeho trvalého bydliska, bolo jeho trestné stíhanie uznesením povereného príslušníka Okresného riaditeľstva PZ, Úradu justičnej a kriminálnej polície, oddelenia skráteného vyšetrovania v Lučenci sp. zn. ORP-1779/1-OSV-LC-09 zo 14.10.2010 podľa § 228 odsek 2 písmeno a/ Trestného poriadku prerušené s odôvodnením, že pre jeho neprítomnosť nemožno vec náležite objasniť.

	Po prerušení trestného stíhania prokurátor Okresnej prokuratúry v Lučenci pod sp. zn. 2 Pv 535/09-52 z 11.01.2011 vypracoval žiadosť o prevzatie trestného stíhania na obvineného XXXXX, ktorá bola cestou Generálnej prokuratúry Slovenskej republiky v Bratislave doručená Generálnej prokuratúre Maďarska.

	Na Okresnú prokuratúru v Lučenci bol dňa 15.11.2013 z Generálnej prokuratúry Slovenskej republiky v Bratislave doručený právoplatný odsudzujúci rozsudok Okresného súdu Pásztó, Maďarsko sp. zn. B.109/2012/6.szám z 03.06.2013, ktorým bol XXXXX odsúdený za vyššie uvedený prečin na peňažný trest v trvaní 80 dní, pričom súd dennú sumu trestu určil na 2 500,- forintov. V prípade nezaplatenia súdom určeného peňažného trestu vo výške 200 000,- forintov, sa tento trest premení na nepodmienečný trest odňatia slobody, pričom nezaplatená denná suma vo výške 2 500,- forintov sa počíta za 1 deň nepodmienečného trestu odňatia slobody. Ďalej súd zaviazal obžalovaného XXXXX aj k náhrade škody XXXXX vo výške 170,- € a to do 30 dní od právoplatnosti rozsudku. Súd rozhodol aj o trovách trestného konania. Rozsudok nadobudol právoplatnosť dňa 03.06.2013.

	Citovaný rozsudok maďarského justičného orgánu bol Okresnej prokuratúre v Lučenci doručený dňa 15.11.2013 a nakoľko dôvody prerušenia trestného stíhania podľa § 228 odsek 2 písmeno a) Trestného poriadku pominuli, uznesením prokurátora Okresnej prokuratúry v Lučenci sp. zn. 2 Pv 535/09-65 z 27.12.2013 bolo v prerušenom trestnom stíhaní podľa § 228 odsek 5 Trestného poriadku pokračované.

	Zo spisového materiálu jednoznačne vyplýva, že o skutku odovzdanom na trestné stíhanie do cudziny už bolo právoplatne rozhodnuté cudzozemským súdom a toto rozhodnutie možno považovať za dostačujúce.  	

	Na základe týchto dôvodov som preto rozhodol tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ervin Csonka
prokurátor